ddrg/super_eurlex huggingface dataset:
KOMMISSIONENS BESLUTNING af 8. marts 1996 om ændring af Rådets beslutning 95/514/EF om ligestilling af markinspektioner af afgrøder til formering af udsæd i tredjelande og om ligestilling af frø produceret i tredjelande (96/217/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 66/401/EØF af 14. juni 1966 om handel med frø af foderplanter (1), senest ændret ved akten vedrørende Østrigs, Finlands og Sveriges tiltrædelse, særlig artikel 16, stk. 1, litra b),

under henvisning til Rådets direktiv 69/208/EØF af 30. juni 1969 om handel med frø af olie- og spindplanter (2), senest ændret ved akten vedrørende Østrigs, Finlands og Sveriges tiltrædelse, særlig artikel 15, stk. 1, litra b),

under henvisning til Rådets beslutning 95/514/EF af 29. november 1995 om ligestilling af markinspektioner af afgrøder til formering af udsæd i tredjelande og om ligestilling af frø produceret i tredjelande (3), og

ud fra følgende betragtninger:

I beslutning 95/514/EF traf Rådet afgørelse om, at markinspektioner, der gennemføres i visse lande af afgrøder til formering af udsæd af visse arter, opfylder betingelserne i direktiv 66/401/EØF og 69/208/EØF;

i beslutning 95/514/EF traf Rådet afgørelse om, at frø af visse arter, der produceres i visse tredjelande, er ligestillet med tilsvarende frø, der er produceret i Fællesskabet;

for visse arters vedkommende indbefatter disse afgørelser Slovenien og Sydafrika;

en undersøgelse af reglerne i Slovenien og den måde, hvorpå de anvendes, har vist, at de foreskrevne markinspektioner, når det gælder de arter, der er anført i direktiv 66/401/EØF og 69/208/EØF, opfylder betingelserne i bilag I til nævnte direktiver, og at de betingelser, der gælder for frø, som er høstet og kontrolleret der, giver samme garantier med hensyn til frøets karakteristika og identitet og ordningerne for undersøgelse, mærkning og kontrol som de betingelser, der gælder for frø, som er høstet og kontrolleret i Fællesskabet;

Sydafrika er for nylig blevet omfattet af OECD-reglerne om sortgodkendelse af sædekorn af majs og sorghum, der er bestemt til international handel;

de særlige betingelser, der gælder for Sydafrika, bør derfor ophæves;

den gældende ligestilling for Slovenien bør derfor udvides;

de i denne beslutning fastsatte foranstaltninger er i overensstemmelse med udtalelse fra Den Stående Komité for Frø og Plantemateriale henhørende under Landbrug, Havebrug og Skovbrug -

VEDTAGET FØLGENDE BESLUTNING:

Artikel 1

I beslutning 95/514/EF foretages følgende ændringer:

1) Ud for Slovenien i del I i bilaget indsættes »66/401/EØF« før »66/402/EØF«, og »69/208/EØF« indsættes efter »66/402/EØF«.

2) I del II i bilaget udgår afsnit A4 og B9.

Artikel 2

Denne beslutning er rettet til medlemsstaterne.

Udfærdiget i Bruxelles, den 8. marts 1996.

På Kommissionens vegne

Franz FISCHLER

Medlem af Kommissionen

(1) EFT nr. 125 af 11. 7. 1966, s. 2298/66.

(2) EFT nr. L 169 af 10. 7. 1969, s. 3.

(3) EFT nr. L 296 af 9. 12. 1995, s. 34.
KOMMISSIONENS BESLUTNING af 1. april 1996 om ændring af beslutning 95/124/EF om listen over godkendte akvakulturbrug i Tyskland (Tekst af betydning for EØS) (96/265/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter (1), senest ændret ved direktiv 95/22/EF (2), særlig artikel 6, og

ud fra følgende betragtninger:

Medlemsstaterne kan for akvakulturbrug i en ikke-godkendt zone opnå status som godkendt akvakulturbrug, der er fri for bestemte fiskesygdomme;

Tyskland har ved brev af 3. juli 1995, 18. september 1995 og 9. februar 1996 forelagt Kommissionen begrundelser for meddelelse af status som godkendt akvakulturbrug i en ikke-godkendt zone for så vidt angår infektiøs hæmatopoietisk nekrose (IHN) og egtvedsyge (VHS) til en række akvakulturbrug i Baden-Württemberg og Nordrhein-Westfalen samt de nationale bestemmelser, der skal opfyldes til bevarelse af status;

Kommissionen har gennemgået det dokumentationsmateriale, som Tyskland har forelagt for hvert enkelt akvakulturbrug;

af gennemgangen fremgår det, at nogle af akvakulturbrugene opfylder alle kravene i artikel 6 i direktiv 91/67/EØF; andre akvakulturbrug opfylder ikke disse krav, bl.a. med hensyn til prøveudtagningsprogrammet;

listen over godkendte akvakulturbrug, der står i bilaget til Kommissionens beslutning 95/124/EF (3), bør suppleres;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I bilaget til beslutning 95/124/EF indsættes følgende:

»III. Anlæg i Baden-Württemberg

1. Kurt Bühler

72419 Riedlingen/Neufra

2. Walter Dietmayer

72501 Gammertingen

3. Heiner Feldmann

88630 Pfullendorf

anlæg »Bad Waldsee«

4. Heiner Feldmann

88630 Pfullendorf

anlæg »Bergatreute«

5. Walter Jenz

72649 Wolfschlugen

6. Peter Schmaus

88410 Steinental/Hauerz

7. Josef Schnetz

88263 Horgenzell

8. Erwin Steinhart

72513 Hettingen

9. Hugo Strobel

72505 Hausen am Andelsbach

10. Reinhard Lenz

64759 Sensbachtal

11. Peter Hofer

78727 Aistaig/Oberndorf

anlæg »Sulzbach«

12. Peter Hofer

78727 Aistaig/Oberndorf

anlæg »Oberer Lautenbach«

13. Peter Hofer

78727 Aistaig/Oberndorf

anlæg »Unterer Lautenbach«

14. Peter Hofer

78727 Aistaig/Oberndorf

anlæg »Schelklingen«

15. Hubert Schuppert

88454 Unteressendorf

16. Johannes Dreier

88299 Leutkirch/Hebratshofen

17. Eugen Störk

88348 Saulgau

18. Erwin Steinhart

73312 Geislingen/St.

IV. Anlæg i Nordrhein-Westfalen

1. Wolfgang Lindhorst-Emme

33758 Schloß Holte-Stukenbrock

anlæg »Hirschquelle«

2. Wolfgang Lindhorst-Emme

33758 Schloß Holte-Stukenbrock

anlæg »Am Oelbach««.

Artikel 2

Denne beslutning er rettet til medlemsstaterne.

Udfærdiget i Bruxelles, den 1. april 1996.

På Kommissionens vegne

Franz FISCHLER

Medlem af Kommissionen

(1) EFT nr. L 46 af 19. 2. 1991, s. 1.

(2) EFT nr. L 243 af 11. 10. 1995, s. 1.

(3) EFT nr. L 84 af 14. 4. 1995, s. 6.
KOMMISSIONENS BESLUTNING af 1. april 1996 om ændring af beslutning 95/357/EF om en liste over grænsekontrolsteder, der er godkendt til at føre veterinærkontrol med produkter og dyr fra tredjelande, om nærmere regler for den kontrol, som Kommissionens veterinærsagkyndige skal føre, og om ophævelse af beslutning 94/24/EF (Tekst af betydning for EØS) (96/267/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/675/EØF af 10. december 1990 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (1), senest ændret ved direktiv 95/52/EF (2), særlig artikel 9, stk. 4,

under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet, og om ændring af direktiv 89/662/EØF, 90/425/EØF og 90/675/EØF (3), senest ændret ved Kommissionens beslutning 95/157/EF (4), særlig artikel 6, stk. 4, og

ud fra følgende betragtninger:

Kommissionens beslutning 95/357/EF (5), senest ændret ved beslutning 96/187/EF (6), giver en liste over grænsekontrolsteder, der er godkendt til at føre veterinærkontrol med produkter og dyr fra tredjelande;

nogle grænsekontrolsteder er blevet inspiceret af Kommissionens tjenestegrene; desuden kan medlemsstaterne foreslå, at grænsekontrolsteder fjernes fra listen, eller at nye optages, idet sådanne nye grænsekontrolsteder skal inspiceres inden optagelse på listen;

ud fra resultaterne af inspektionerne og forslag fra medlemsstaternes myndigheder bør beslutning 95/357/EF ændres;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I bilaget til beslutning 95/357/EF foretages følgende ændringer:

1) I afsnittet om grænsekontrolsteder i Italien affattes linjen for Catania og Genova således:

>TABELPOSITION>

2) I afsnittet om grænsekontrolsteder i Spanien affattes linjen for Vigo-Villagarcía-Marín og Pasajes-Irún således:

>TABELPOSITION>

3) I afsnittet om grænsekontrolsteder i Tyskland affattes linjen for Weil/Rhein-Mannheim således:

>TABELPOSITION>

Artikel 2

Denne beslutning er rettet til medlemsstaterne.

Udfærdiget i Bruxelles, den 1. april 1996.

På Kommissionens vegne

Franz FISCHLER

Medlem af Kommissionen

(1) EFT nr. L 373 af 31. 12. 1990, s. 1.

(2) EFT nr. L 265 af 8. 11. 1995, s. 16.

(3) EFT nr. L 268 af 24. 9. 1991, s. 56.

(4) EFT nr. L 103 af 6. 5. 1995, s. 40.

(5) EFT nr. L 211 af 6. 9. 1995, s. 43.

(6) EFT nr. L 59 af 8. 3. 1996, s. 59.
KOMMISSIONENS BESLUTNING af 28. marts 1996 om særligt EU-tilskud til udryddelse af Newcastle disease i Tyskland (Kun den tyske udgave er autentisk) (Tekst af betydning for EØS) (96/264/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), senest ændret ved Kommissionens beslutning 94/370/EF (2), særlig artikel 3, stk. 3, og artikel 4, stk. 2, og

ud fra følgende betragtninger:

Der forekom udbrud af Newcastle disease i Tyskland i 1994; forekomsten af denne sygdom er en alvorlig fare for fjerkræbestanden i EU, og for at bidrage til hurtigst muligt at udrydde sygdommen har EU mulighed for at yde kompensation for de opståede tab;

så snart forekomsten af Newcastle disease blev officielt bekræftet, traf de tyske myndigheder passende foranstaltninger, herunder de i artikel 3, stk. 2, i beslutning 90/424/EØF nævnte foranstaltninger; de tyske myndigheder indberettede disse foranstaltninger;

betingelserne for EU-tilskud er opfyldt;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

For de udbrud af Newcastle disease, der forekom i 1994, kan Tyskland opnå EU-tilskud, EU-tilskuddet udgør:

- 50 % af de af Tyskland afholdte udgifter til erstatning til ejerne for henholdsvis slagtning og i givet fald destruktion af fjerkræ og fjerkræprodukter

- 50 % af de af Tyskland afholdte udgifter til rengøring og desinfektion på bedrifter og af materiel

- 50 % af de af Tyskland afholdte udgifter til erstatning til ejerne for destruktion af forurenet foder og kontaminerede materialer.

Artikel 2

1. EU-tilskuddet ydes mod forelæggelse af bilag.

2. De i stk. 1 omhandlede bilag fremsendes af Tyskland senest seks måneder efter meddelelsen af denne beslutning.

Artikel 3

Denne beslutning er rettet til Forbundsrepublikken Tyskland.

Udfærdiget i Bruxelles, den 28. marts 1996.

På Kommissionens vegne

Franz FISCHLER

Medlem af Kommissionen

(1) EFT nr. L 224 af 18. 8. 1990, s. 19.

(2) EFT nr. L 168 af 2. 7. 1994, s. 31.
RÅDETS AFGØRELSE af 25. marts 1996 om supplering af afgørelse 95/170/FUSP om en fælles aktion, vedtaget af Rådet på grundlag af artikel J.3 i traktaten om Den Europæiske Union, vedrørende personelminer (96/251/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel J.3 og J.11,

under henvisning til de overordnede retningslinjer, som Det Europæiske Råd fastlagde på mødet den 15. og 16. december 1995 i Madrid som led i sit bidrag til gennemførelsen af de aftaler, der er undertegnet i Paris, og

under henvisning til Rådets afgørelse 95/170/FUSP af 12. maj 1995 om en fælles aktion vedtaget af Rådet på grundlag af artikel J.3 i traktaten om Den Europæiske Union, vedrørende personelminer (1) -

TRUFFET FØLGENDE AFGØRELSE:

Artikel 1

Som led i sit bidrag til gennemførelsen af de aftaler, der er undertegnet i Paris, og med henblik på en retfærdig international byrdefordeling støtter Den Europæiske Union en speciel minerydningsaktion ved at yde hastende bistand til minerydning i Bosnien-Hercegovina og Kroatien.

Der gives prioritet til bistand til minerydning i Bosnien-Hercegovina og til støtte til De Forenede Nationers Overgangsmyndighed i Østslavonien (UNTAES).

Artikel 2

1. Under henvisning til det i artikel 1 opstillede mål bidrager Den Europæiske Union med 3,6 mio. ECU til De Forenede Nationers Frivillige Fond for Bistand til Minerydning i Bosnien-Hercegovina og Kroatien.

Bidraget finansieres over De Europæiske Fællesskabers almindelige budget for 1996.

2. Det i stk. 1 omhandlede bidrag skal anvendes til at støtte det arbejde, der udføres af de mineaktionscentre, som De Forenede Nationers afdeling for Humanitære Anliggender er ved at etablere i Bosnien-Hercegovina og Kroatien.

Bidraget bør i den forbindelse, og i snævert samarbejde med den højtstående repræsentant og UNTAES's chef, især anvendes til følgende formål:

- information i de pågældende lande

- uddannelse af minerydningsspecialister og -instruktører

- deltagelse i minerydningsaktioner

- bistand til revalidering af mineofre

- udvikling af en minedatabase.

3. De udgifter, der finansieres med det i stk. 1 fastsatte beløb, forvaltes efter de procedurer og regler, der gælder for De Europæiske Fællesskabers almindelige budget.

Artikel 3

Rådet noterer sig, at Kommissionen agter at støtte andre minerydningsaktioner som led i fællesskabssamarbejdet.

Artikel 4

Denne afgørelse træder i kraft på dagen for vedtagelsen. Denne afgørelse offentliggøres i Tidende.

Udfærdiget i Bruxelles, den 25. marts 1996.

På Rådets vegne

S. AGNELLI

Formand

(1) EFT nr. L 115 af 22. 5. 1995, s. 1.
KOMMISSIONENS BESLUTNING af 25. marts 1996 om særligt EU-tilskud til udryddelse af Newcastle disease i Nederlandene (Kun den nederlandske udgave er autentisk) (96/247/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), senest ændret ved Kommissionens beslutning 94/370/EF (2), særlig artikel 3, stk. 3, og artikel 4, stk. 2, og

ud fra følgende betragtninger:

Der forekom udbrud af Newcastle disease i Nederlandene i 1994; forekomsten af denne sygdom er en alvorlig fare for fjerkræbestanden i EU, og for at bidrage til hurtigst muligt at udrydde sygdommen har EU mulighed for at yde kompensation for de opståede tab;

så snart forekomsten af Newcastle disease blev officielt bekræftet, traf de nederlandske myndigheder passende foranstaltninger, herunder de i artikel 3, stk. 2, i beslutning 90/424/EØF nævnte foranstaltninger; de nederlandske myndigheder indberettede disse foranstaltninger;

betingelserne for EU-tilskud er opfyldt;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

For de udbrud af Newcastle disease, der forekom i 1994, kan Nederlandene opnå EU-tilskud. EU-tilskuddet udgør:

- 50 % af de af Nederlandene afholdte udgifter til erstatning til ejerne for henholdsvis slagtning og i givet fald destruktion af fjerkræ og fjerkræprodukter

- 50 % af de af Nederlandene afholdte udgifter til rengøring og desinfektion på bedrifter og af materiel

- 50 % af de af Nederlandene afholdte udgifter til erstatning til ejerne for destruktion af forurenet foder og kontaminerede materialer.

Artikel 2

1. EU-tilskuddet ydes mod forelæggelse af bilag.

2. De i stk. 1 omhandlede bilag fremsendes af Nederlandene senest seks måneder efter meddelelsen af denne beslutning.

Artikel 3

Denne beslutning er rettet til Kongeriget Nederlandene.

Udfærdiget i Bruxelles, den 25. marts 1996.

På Kommissionens vegne

Franz FISCHLER

Medlem af Kommissionen

(1) EFT nr. L 224 af 18. 8. 1990, s. 19.

(2) EFT nr. L 168 af 2. 7. 1994, s. 31.
AFGØRELSE nr. 161 af 15. februar 1996 om den refusion, som den kompetente institution i en medlemsstat skal foretage af udgifter afholdt under et ophold i en anden medlemsstat, ifølge den i artikel 34, stk. 4, i forordning (EØF) nr. 574/72 omhandlede fremgangsmåde (96/249/EF)

DE EUROPÆISKE FÆLLESSKABERS ADMINISTRATIVE KOMMISSION FOR VANDRENDE ARBEJDSTAGERES SOCIALE SIKRING HAR -

under henvisning til artikel 81, litra a), i Rådets forordning (EØF) nr. 1408/71, ifølge hvilken den har til opgave at behandle ethvert administrativt spørgsmål, der opstår i forbindelse med bestemmelserne i forordning (EØF) nr. 1408/71 og forordning (EØF) nr. 574/72,

under henvisning til artikel 34, stk. 4, i forordning (EØF) nr. 574/72, og

ud fra følgende betragtninger:

Det påhviler den kompetente institution at gennemføre den i artikel 34, stk. 4, i forordning (EØF) nr. 574/72 omhandlede fremgangsmåde;

denne procedure er en administrativ forenkling og fremmer en hurtig refusion til gunst for den forsikrede;

derfor bør mulighederne for at anvende denne procedure forbedres ved en forhøjelse af det i afgørelse nr. 149 af 26. juni 1992 fastsatte maksimumsbeløb, og denne afgørelse erstattes derfor af en ny;

idet beslutning i sagen er truffet på de i artikel 80, stk. 3, i forordning (EØF) nr. 1408/71 fastsatte betingelser -

TRUFFET FØLGENDE AFGØRELSE:

1. Bestemmelserne i artikel 34, stk. 4, i forordning (EØF) nr. 574/72 finder kun anvendelse, såfremt de samlede udgifter, der er blevet afholdt under det midlertidige ophold, er lavere eller svarer til et beløb, der fastsættes af hver enkelt medlemsstat, men som højst kan være på 500 ECU.

2. Ved anvendelsen af bestemmelserne i punkt 1 sker omregningen af de afholdte udgifter til den omregningskurs, der er gældende i den måned, hvor refusionen foretages.

3. Denne afgørelse, der træder i stedet for afgørelse nr. 149, træder i kraft den første dag i den måned, der følger efter offentliggørelsen i De Europæiske Fællesskabers Tidende.

Giuseppe MICCIO

Formand for Den Administrative Kommission
RÅDETS AFGØRELSE af 25. marts 1996 om beskikkelse af et medlem af Det Økonomiske og Sociale Udvalg (96/246/EF, Euratom)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 195,

under henvisning til traktaten om oprettelse af Det Europæiske Atomenergifællesskab, særlig artikel 167,

under henvisning til Rådets afgørelse af 26. september 1994 om beskikkelse af medlemmerne af Det Økonomiske og Sociale Udvalg for perioden, der slutter den 20. september 1998 (1),

i betragtning af, at to pladser som medlemmer af ovennævnte udvalg er blevet ledige, efter at Charles Pelletier og Erik Carlslund er trådt tilbage, hvilket Rådet blev underrettet om henholdsvis den 11. maj 1995 og den 28. januar 1996,

under henvisning til den kandidatliste, som den franske og den danske regering forelagde henholdsvis den 8. februar 1996 og den 2. februar 1996,

efter at have indhentet udtalelse fra Kommissionen for De Europæiske Fællesskaber -

TRUFFET FØLGENDE AFGØRELSE:

Eneste artikel

Jean-Claude Sabin beskikkes som medlem af Det Økonomiske og Sociale Udvalg som efterfølger for Charles Pelletier for den resterende del af dennes mandatperiode, dvs. indtil den 20. september 1998.

Sune Bøgh beskikkes som medlem af Det Økonomiske og Sociale Udvalg som efterfølger for Erik Carlslund for den resterende del af dennes mandatperiode, dvs. indtil den 20. september 1998.

Udfærdiget i Bruxelles, den 25. marts 1996.

På Rådets vegne

G. SALVINI

Formand

(1) EFT nr. L 257 af 5. 10. 1994, s. 20.
KOMMISSIONENS BESLUTNING af 21. marts 1996 om ændring af visse oplysninger i listen i bilaget til forordning (EØF) nr. 55/87 om listen over fartøjer med en længde overalt på over 8 m, der i visse af Fællesskabets kystområder har tilladelse til at anvende bomtrawl (96/244/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3094/86 af 7. oktober 1986 om fastlæggelse af tekniske foranstaltninger til bevarelse af fiskeressourcerne (1), senest ændret ved forordning (EF) nr. 3071/95 (2),

under henvisning til Kommissionens forordning (EØF) nr. 55/87 af 30. december 1986 om listen over fartøjer med en længde overalt på over 8 m, der i visse af Fællesskabets kystområder har tilladelse til at anvende bomtrawl (3), senest ændret ved beslutning 96/136/EF (4), særlig artikel 3, og

ud fra følgende betragtning:

Myndighederne i de berørte medlemsstater har anmodet om at få ændret oplysningerne i den liste, der er omhandlet i artikel 9, stk. 3, litra b), i forordning (EØF) nr. 3094/86; anmodningerne indeholder alle fornødne oplysninger til begrundelse for anmodningerne i henhold til artikel 3 i forordning (EØF) nr. 55/87; disse oplysninger er blevet vurderet, og Kommissionen har fastslået, at de opfylder ovennævnte bestemmelse; oplysningerne i listen i bilaget til nævnte forordning bør derfor ændres -

VEDTAGET FØLGENDE BESLUTNING:

Artikel 1

Oplysningerne i listen i bilaget til forordning (EØF) nr. 55/87 ændres som anført i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 21. marts 1996.

På Kommissionens vegne

Emma BONINO

Medlem af Kommissionen

(1) EFT nr. L 288 af 11. 10. 1986, s. 1.

(2) EFT nr. L 329 af 30. 12. 1995, s. 14.

(3) EFT nr. L 8 af 10. 1. 1987, s. 1.

(4) EFT nr. L 31 af 9. 2. 1996, s. 29.

ANEXO - BILAG - ANHANG - ÐÁÑÁÑÔÇÌÁ - ANNEX - ANNEXE - ALLEGATO - BIJLAGE - ANEXO - LIITE - BILAGA

A. Datos que se retiran de la lista - Oplysninger, der skal slettes i listen - Aus der Liste herauszunehmende Angaben - Óôïé÷åßá ðïõ äéáãñÜöïíôáé áðü ôïí êáôÜëïãï - Information to be deleted from the list - Renseignements à retirer de la liste - Dati da togliere dall'elenco - Inlichtingen te schrappen uit de lijst - Informações a retirar da lista - Luettelosta poistettavat tiedot - Uppgifter som skall tas bort från förteckningen

>TABELPOSITION>

B. Datos que se añaden a la lista - Oplysninger, der skal anføres i listen - In die Liste hinzuzufügende Angaben - Óôïé÷åßá ðïõ ðñïóôßèåíôáé óôïí êáôÜëïãï - Information to be added to the list - Renseignements à ajouter à la liste - Dati da aggiungere all'elenco - Inlichtingen toe te voegen aan de lijst - Informações a aditar à lista - Luetteloon lisättävät tiedot - Uppgifter som skall läggas till i förteckningen

>TABELPOSITION>
RÅDETS AFGØRELSE af 22. december 1995 om midlertidig anvendelse af aftalen i form af brevveksling mellem Det Europæiske Fællesskab og Den Russiske Føderation om handel med tekstilvarer (96/226/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2, første punktum,

under henvisning til forslag fra Kommissionen, og

ud fra følgende betragtninger:

Kommissionen har på Fællesskabets vegne ført forhandlinger om en aftale i form af brevveksling mellem Det Europæiske Fællesskab og Den Russiske Føderation om fornyelse af aftalen mellem Det Europæiske Økonomiske Fællesskab og Den Russiske Føderation om handel med tekstilvarer, paraferet den 12. juni 1993 og ændret ved aftalen paraferet den 12. april 1995 (i det følgende benævnt »den bilaterale aftale«);

den bilaterale aftale bør anvendes midlertidigt fra den 1. januar 1996 i afventning af afslutningen af de procedurer, der er nødvendige for dens indgåelse, på betingelse af at Den Russiske Føderation også anvender den midlertidigt -

TRUFFET FØLGENDE AFGØRELSE:

Artikel 1

Den bilaterale aftale med Den Russiske Føderation anvendes midlertidigt fra den 1. januar 1996 i afventning af dens formelle indgåelse, på betingelse af at Den Russiske Føderation også anvender den midlertidigt.

Artikel 2

Teksten til den paraferede aftale er knyttet til denne afgørelse.

Udfærdiget i Bruxelles, den 22. december 1995.

På Rådets vegne

L. ATIENZA SERNA

Formand